וואן פיס

וואן פיס (בקאטאקאנה: ワンピース; ברומאג'י: Wan Pīsu; בתעתיק לעברית: וָאנְפִּיסוּ; ליטון של מילים באנגלית: One Piece) היא סדרת מאנגה שנוצרה על ידי המאנגקה היפני אייצ'ירו אודה, ומפורסמת בהמשכים במגזין שונן ג'אמפ השבועי (Weekly Shōnen Jump) מיולי 1997 ואילך. נכון לינואר 2026, כל סדרת המאנגה מלוקטת ב-113 כרכים. הסדרה עובדה לסדרת אנימה ולסדרת טלוויזיה בלייב אקשן.

עלילת הסדרה מתרחשת בעולם בדיוני ומתמקדת בהרפתקאותיהם של צוות פיראטים המכונים "כובעי הקש" בפיקודו של הקפטן מונקי די. לופי, אשר שואף להפוך למלך הפיראטים ולמצוא את האוצר ה"וואן פיס".

הפופולריות של סדרת המאנגה הובילה להפיכת "וואן פיס" לזיכיון בו משווקים גם סרטי אנימה וסדרת אנימה בהפקת טואי אנימציה, צעצועים, משחקי וידאו, משחקי קלפים, ספרים, תקליטורי מוזיקה ועוד.

לאורך השנים סדרת המאנגה "וואן פיס" זכתה בפרסים רבים ושברה מספר שיאים, כולל שיא עולמי במספר העותקים שנמכרו על ידי מחבר בודד ושיא במספר הכרכים הגבוה ביותר שנמכרו ביפן. במשך 11 שנים רצופות, מ-2008 עד 2018, סדרת המאנגה של וואן פיס הייתה סדרת המאנגה הנמכרת ביותר בעולם. לאורך השנים הסדרה מכרה 110 כרכים, כאשר בממוצע כל כרך מכר כמיליון עותקים. הכרכים החדשים של הסדרה מוכרים מעל ל-3 מיליון עותקים כל אחד. נכון לאוגוסט 2022 סדרת המאנגה של וואן פיס נמכרת במעל ל-61 מדינות.

52 הפרקים הראשונים של סדרת האנימה שודרו במקור בישראל עם דיבוב לעברית בין השנים 2006 ל-2009 בערוץ ג'טיקס. בדצמבר 2022 הסדרה עלתה לספריית האנימה בדיבוב המקורי עם כתוביות בעברית.

סאגות וארקים - המאנגה, האנימה והלייב אקשן
 סאגה  ארק  פרקים במאנגה  פרקים באנימה  פרקים בסדרת הלייב-אקשן  תקציראדפטציהסאגת איסט בלוארק רומאנס דאון  1–7  1–3 1  לופי מתחיל את מסעו בתקווה להפוך למלך הפיראטים, מסופר על ההיכרות של לופי עם הפיראט שאנקס ועל פגישתו עם צייד הפיראטים רורונואה זורו, וכמו כן לופי מתחיל להרכיב את הצוות שלו. ארק אורנג' טאון  8–21 4–82לופי וזורו מגיעים אל העיר אורנג' טאון, ופוגשים את הנווטת העתידית של הצוות, נאמי. ביחד עם נאמי הם מצליחים בהמשך להביס את הפיראט האכזר באגי הליצן. ארק כפר סירופ  22–41 9–183–4בזמן חיפוש אחר ספינה משלהם, צות כובע הקש מגיע לכפר הסירופ בו הם פוגשים את אוסופ ומסייעים לו להביס את הפיראט קפטן קורו. לאחר מכן אוסופ מצטרף לצוות כצלף של הצוות כובע הקש. ארק באראטיה  42–68 19–305–6צוות כובע הקש מגיע אל המסעדה הצפה, באראטיה, ועוזרים לסו שף של המסעדה, סאנג'י, להילחם בפיראט דון קריג. למקום מתפרץ במפתיע פיראט שנחשב לסייף החזק ביותר בעולם, דרקול מיהוק. ארק ארלונג פארק  69–95 31–457–8לאחר שנאמי גנבה את הספינה, שאר הצוות רודפים אחריה ומגיעים לעיר הולדתה הנשלטת על ידי איש הדג העריץ, ארלונג. ארק סיפור צדדי של באגי  הסיפור נכלל גם בפרקים 35–75 46–47טרם הופיעלאחר שהובס על ידי צוות כובע הקש, באגי הליצן מנסה לחזור לצוותו ולהחזיר לעצמו את חלקי גופו. ארק לוגטאון  96–100 48–53לפני כניסתם לקו הגדול, צוות כובע הקש מגיע אל העיר לוגטאון, העיר בה נולד ומת מלך הפיראטים.  לא מופיע 54–61הצוות מחליט לעזור לילדה אפיס להחזיר את חברה הדרקון לביתו.סאגת אלאבאסטה ארק הר ההיפוך 101–105  62–63 צוות כובע הקש נכנס לקו הגדול ונתקלים בכניסה בלוויתן ענק בשם לאבון. ארק וויסקי פיק  106–114  64–67 הצוות מגיע אל האי ויסקי פיק, שם מקבלים אותם בזרועות פתוחות. אך הדברים אינם כפי שהם נראים. ארק סיפור צדדי של קובי והלמפו  הסיפור נכלל גם בפרקים 83–119  68–69 פרק העוקב אחר קובי והלמפו לאחר שהצטרפו אל המארינס. ארק ליטל גארדן  115–129  70–77יחד עם ויוי, צוות כובע הקש מגיע אל האי ליטל גארדן. אי שבו עדיין קיימים דינוזאורים ושני לוחמים ענקים הנלחמים אחד בשני. ארק אי דראם 130–154  78–91 לאחר שנאמי חלתה, מגיע הצוות אל האי דראם על מנת למצוא רופא, שם הם פוגשים את האייל המדבר, טוני טוני צ'ופר ומביסים את וואפול, המלך העריץ של האי. ארק אלאבאסטה  155–217  92–130 הצוות מגיע סוף סוף אל ממלכת אלאבאסטה ומתחילים במאבק נגד ארגון הבארוק וורקס והשיצ'יבוקאי קרוקודייל העומד בראשו. ארק פוסט–אלאבאסטה לא מופיע  131–135 ארק המציג אירועים המתרחשים לאחר ארק אלאבאסטה. סאגת אי שמיים ארק אי העזים  לא מופיע  136–138 בזמן שהם בורחים מהמארינס, הצוות מגיע אל אי המאוכלס כולו עיזים ובפיראט בשם זיני. ארק אי רולוקה  לא מופיע  139–143 צוות כובע הקש מגיע אל אי הנשלט על ידי ממשלת רולוקה הדיקטטורית. ארק ג'איה  218–236  144–152 לאחר שראו ספינה נופלת מהשמיים, מגיעה הצוות אל האי ג'איה, שם הם שומעים את הסיפור על נולנד השקרן ועל אי הנמצא בשמיים. ארק סקייפיה  237–302  153–195 בעזרת שימוש בזרם מים מיוחד, מגיע הצוות אל אי השמיים סקייפיה הנמצא בסכנת השמדה מידי האל אנל. ארק G–8  לא מופיע  196–206 כאשר הם עוזבים את סקייפיה, מגיע הצוות בטעות אל בסיס המארינס G–8.סאגת וואטר 7 ארק לונג רינג לונג לנד  303–321  207–219, 227–228 הצוות פוגש בפיראט פוקסי ומתחרים נגדו ונגד הצוות שלו בקרב הדיווי באק, שבו הצוות המנצח זוכה בחברי הצוות המתחרה. בנוסף, הצוות מגלה על היכרותה של רובין עם אדמירל המארינס, אאוקיג'י. ארק חלומות האוקיינוס  לא מופיע  220–224 בזמן שהם עוגנים לילה אחד, כל צוות כובע הקש, מלבד רובין, מאבדים את זיכרונם. ארק שובו של פוקסי  לא מופיע  225–226 צוות כובע הקש פוגשים שוב בפוקסי אשר רוצה לנקום בהם על אירועי ארק לונג רינג לונג לנד. ארק וואטר 7  322–374  229–263 על מנת לתקן את ספינתם, צוות כובע הקש מגיע אל וואטר 7, עיר הבנויה על המים. הכל נראה כשורה עד שרובין נעלמת, אוסופ עוזב את הצוות עקב סכסוך בנוגע להחלפת הספינה לאחר שנמצאה חסרת תקנה, וארגון מסתורי בשם CP-9 מופיע. ארק אניס לובי  375–430  264–312 על מנת להציל את רובין מהוצאה להורג, שאר הצוות מגיע אל האי אניס לובי, בית המשפט של הממשלה העולמית, כאשר אנשי ה־CP-9 מחכים להם. עברה של רובין מתגלה. ארק פוסט–אניס לובי  431–441 313–325 ארק המציג אירועים המתרחשים לאחר ארק אניס לובי. מתגלים פרטים חדשים אודות משפחתו של לופי. פרנקי מצטרף לצוות, ואוסופ חוזר לצוות לאחר שהתנצל על מעשיו.סאגת ת'רילר בארק ארק צייד הקרח  לא מופיע  326–336 לאחר שעזבו את וואטר 7, הצוות מגיע לאי חורפי ונלחמים נגד משפחת אצ'ינו ציידי הראשים. ארק ת'רילר בארק  442–489 337–381 בהמשך מסעם, מגיע הצוות אל ספינת הת'רילר בארק השייכת לשיצ'יבוקאי גקו מוריה אשר גונב את הצללים שלהם. הצוות פוגש בשלד המדבר ברוק, שמנסה גם הוא להחזיר את הצל שלו מגקו מוריה. הצוות פוגש עם השיצ'יבוקאי ברת'ולומיאו קומה. ארק אי הספא  לא מופיע  382–384 הצוות לוקח חופשה באי הספא, שם הם נתקלים פעם נוספת בפוקסי וצוותו ובמנהל אי הספא המרושע דוראן.סאגת מלחמת הפסגה ארק ארכיפלג שאבונדי  490–513  385–405 רגע לפני כניסתם לחלקו השני של הקו הגדול, הצוות מגיע אל ארכיפלג האיים שאבונדי. הם פוגשים בצוותי פיראטים עולים נוספים, אך בעקבות אירועים בלתי צפויים מגיע למקום אדמירל המארינס, קיזארו.ארק אמזון לילי 514–523  408–421 לאחר שהופרד מצוותו, מגיע לופי אל אמזון לילי, אי המאוכלס אך ורק בנשים אשר בראשו עומדת השיצ'יבוקאי בואה הנקוק, האישה היפה ביותר בעולם. ארק אימפל דאון  524–548  422–425 430–456 לאחר ששמע על ההוצאה להורג המתוכננת של אייס, מגיע לופי אל אימפל דאון, הכלא השמור ביותר של המארינס, על מנת לשחררו. בלאקבירד מגיע לאימפל דאון אף הוא, ופוגש את לופי. ארק ליטל איסט בלו  לא מופיע  426–429 ארק המוביל אל אירועי הסרט "וואן פיס: עולם חזק". ארק מארינפורד  549–580  459–489 לאחר שנכשל לשחרר את אייס מאימפל דאון, לופי מגיע אל הבסיס הראשי של המארינס, מארינפורד, יחד עם האסירים ששחרר על מנת להציל את אייס. במקביל, צוותו של אייס, פיראטי וואייטבירד, מגיעים אף הם על מנת להילחם על חייו של אייס. צוותי הפיראטים נלחמים במארינס במלחמה עקובה מדם, ותוצאותיה יקבעו את עתידו של העולם. ארק פוסט–מלחמה  597–581  490–516 ארק המציג את ילדותו של לופי, שגדל עם משפחת שודדי הרים יחד עם אחיו הגדול אייס וילד נוסף בשם סאבו. בנוסף, מציג את האירועים המתרחשים לאחר מלחמת המארינפורד. סאגת אי אנשי הדג ארק החזרה לשאבונדי  598–602 517–522 שנתיים לאחר שנפרדו, כל חברי צוות כובע הקש מגיעים חזרה לארכיפלג שאבונדי על מנת להמשיך במסעם. ישנם אנשים המתחזים אליהם. ארק אי אנשי הדג  603–653  523–574 הצוות מגיע אל אי אנשי הדג, הנקודה האחרונה לפני העולם החדש, שם מחכות להם הפתעות בדמות מפלצות ים ופיראטי אנשי הדג החדשים בהנהגת הורדי ג'ונס. עברו של ג'ינביי מתגלה ונחשף הסיפור הטרגי אודות משחרר העבדים פישר טייגר. סאגת דרסרוזה ארק האמביציה של זי  לא מופיע  575–578 ארק המוביל אל אירועי הסרט "וואן פיס סרט: זי". ארק פאנק האזרד  699–654  579–625 לאחר שהם מקבלים קריאת מצוקה, מגיע צוות כובע הקש לאי פאנק האזרד. אי המחולק לשני חלקים, צד אחד המכוסה בלהבות וצד אחד מכוסה בקרח. שם הצוות כורת ברית עם השיצ'יבוקאי טראפלגר לאו על מנת לתפוס את המדען המטורף סיזר קלאון, ולבסוף להפיל את היונקו קאידו. הם פוגשים בסמוראי קינמון ממלכת וואנו, בבנו מומונוסקה ובסגן האדמירל סמוקר ונלחמים בסיזר. וורגו, חבר צוות של השיצ'יבוקאי דופלמינגו, מופיע גם הוא. ארק ההחזרה של סיזר  לא מופיע  626–628 בדרכם לדרסרוזה יחד עם לאו וסיזר, איש מסתורי בשם בריד חוטף את סיזר ומאיים על תוכנית הפיראטים להפיל את היונקו קאידו והשיצ'יבוקאי דופלמינגו. ארק דרסרוזה  700–801  629–746 על מנת להתחיל את תוכניתם, מגיעה הברית בין לופי ולאו לממלכת דרסרוזה הנשלטת על ידי השיצ'יבוקאי דופלמינגו, העובד עבור היונקו קאידו. עברם של טרפאלגר לאו, של דופלמינגו ושל האי דרסרוזה כולו מתגלה. לוחמים מהעולם החדש מתאספים בדרסרוזה על מנת לזכות בתחרות הקוליסאום הנחשבת ומגלים שעליהם להילחם על חייהם בדרסרוזה, ולהדיח את דופלמינגו מכס המלכות. סאגת אי העוגה השלמה ארק מכרה הכסף  לא מופיע 747–750 ארק המוביל אל אירועי הסרט "וואן פיס סרט: זהב".ארק זואו 802–823751–779הברית של לופי ולאו ממשיכה לאי זו על מנת להתאחד עם שאר חברי כובע הקש. אך כאשר הם מגיעים הם מגלים שסאנג'י נעלם ושהאי הותקף על ידי הפיראט ג'ק, אחד מסגניו של היונקו קאידו. הם פוגשים במינקס, בנינג'ה ראיזו ומגלים מה עליהם לעשות על מנת להגיע לאי האחרון, ראפטל שנמצא בסוף העולם החדש. ארק טירון המארינס  לא מופיע  780–782אחרי שנגמר להם האוכל, צוות ההחזרה של סאנג'י פורץ לבסיס של המארינס לגנוב אוכל. ארק אי העוגה השלמה 824–902  783–877לופי וקבוצתו מגיעים אל הטריטוריה של היונקו ביג מאם במטרה להציל את סאנג'י. בהמשך מתגלה עברו של סאנג'י לפני שהגיע לאיסט בלו ולבאראטיה. לופי נלחם נגד הגנרלים של ביג מאם קראקר וקאטאקורי, וכורת ברית עם הסופרנובה קאפון בג'י, על מנת להתנקש ביונקו ביג מאם. ארק הרברי  903–908  878–889לאחר שלופי וקבוצתו עזבו את טוטלאנד וברחו מביג מאם בדרכם אל ואנו, אנשי מלוכה מכל קצוות העולם מתכנסים יחד לישיבה הגדולה יחד עם הממשלה אשר מתקיימת אחת לארבע שנים. כתבה שקרית מתפרסמת אודות הדברים שקרו בטריטוריה של ביג מאם ומותירה את העולם החדש בכאוס.סאגת ארץ וואנוארק ארץ וואנו909–1057890–894, 897–1028, 1031–1085צוות כובעי הקש ובני בריתם מגיעים לארץ הסמוראים בעולם החדש, וואנו, במטרה להפיל את היונקו קאידו אשר שולט בה אשר נחשב ליצור החזק ביותר בעולם. הם מאחדים כוחות יחד עם הסמוראים של וואנו ומצליחים להביס את יונקו קאידו וביג מאם, לשחרר את וואנו ולהכתיר את מומונוסקה כשוגון החדש של וואנו.ארק גילדת סיידרלא מופיע895–896ארק המוביל אל אירועי הסרט "וואן פיס: נהירה".ארק עברה של אוטהלא מופיע1029–1030ארק המוביל אל אירועי הסרט "וואן פיס - הסרט: רד", ומציג את עברה של אוטה, בתו של שאנקס.הסאגה האחרונהארק אגהד1058–11251086–1155צוות כובעי הקש מגיעים לאי אגהד אשר משמש כמעבדת המחקר של המדען הראשי של הממשלה העולמית, ד"ר וגאפאנק. באי אגהד הם מגלים שסוכני CP-0 נשלחו אל האי על מנת להתנקש בחייו של ד"ר וגאפאנק. בהמשך המארינס, תחת הנהגתם של קיזארו וסאטורן, פותחים במתקפה גדולה על האי במטרה ללכוד את צוות כובעי הקש. הצוות מצליח להימלט מהאי בקושי רב לאחר קרבות אינטנסיביים. לבסוף ד"ר וגאפאנק נרצח על ידי קיזארו וסאטורן. כעונש על הכישלון בלכידת לופי, נשללת מסאטורן האלמותיות שלו והוא מת. את מקומו כחבר בגורוסיי תפס פיגרלנד גרלינג.ארק אלבאף1126 ואילך1155 ואילך צוות שודדי כובעי הקש מפליג לאלבאף יחד עם פיראטי הלוחמים הענקיים. באלבאף, לופי פוגש את הנסיך המקולל, לוקי. האיחוד המרגש של רובין וסאול מתרחש. בו בזמן, האבירים הקדושים מזדמנים באלבאף ומתחילים אסון. לאחר זמן מה אימו מצטרף לקרבות. לוקי מספר את סיפור חייו של אביו ושלו. תקרית גוד וואלי נראית.

סדרת המאנגה
העיבוד לסדרת קומיקס האנימה נכתבת ומאוירת על ידי אייצ'ירו אודה. הסדרה מתפרסמת מ-4 באוגוסט 1997 ועד היום בשבועון מאנגת השונן היפני "Weekly Shōnen Jump". פרקי הסדרה עובדו לאורך השנים לכרכים שונים אשר יצאו לאור על ידי המוציא לאור היפני "Shueisha", כאשר נכון לינואר 2026 פורסמו ביפן 1171 צ'אפטרים ב-113 כרכים שונים.

הגרסה האנגלית של המאנגה מופקת על ידי חברת "Viz Media". נכון לינואר 2026 פורסמו 110 כרכים שונים בשפה האנגלית.

 אנימה 
 סדרת טלוויזיה (1999) 
החל משנת 1999 ועד היום משודרת ביפן סדרת האנימה של וואן פיס אשר מופקת על ידי Toei Animation ומבוססת על המאנגה של וואן פיס. העלילה של האנימה עוקבת אחרי העלילה של המאנגה עליה היא מבוססת, בתוספת שינויים מינוריים, וארקים מקוריים לאנימה (פילרים). נכון לינואר 2026 שודרו ביפן 1155 פרקים המשתרעים על 11 סאגות המכילות 32 ארקים מעובדים ועוד 16 ארקים מקוריים (פילרים).

בהמשך, חברת ההפקה "4Kids Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית בערוץ פוקס ב-18 בספטמבר 2004. התוכן של הגרסה האנגלית נערך באופן מקיף כאשר 143 הפרקים הראשונים בסדרה צומצמו ל-104 פרקים בגרסה האנגלית. כמו כן, מתוך הגרסה האמריקנית אשר שודרה ברשתות הטלוויזיה בארצות הברית צונזרו קטעים רבים. בשנת 2007 חברת ההפקה "Funimation Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה ללא צנזורה. ב-27 במאי 2008, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה עם דיבוב חדש באנגלית. גרסת הדיבוב של "Funimation Entertainment" שודרה בהמשך בערוץ Cartoon Network במהלך השנים 2007 - 2008.

 סרטי קולנוע 
לאורך השנים יצאו לאקרנים 15 סרטי קולנוע במקביל לשידור סדרת האנימה אשר הרחיבו את עלילת סדרת האנימה.

 #  שם הסרט  תיאור  אורך  הקרנת הבכורה ביפן 1  וואן פיס: הסרט  צוות שודדי כובעי הקש מתחרים בפיראט אל דראגו במציאת האוצר של הפיראט וונאן.  50 דקות  4 במרץ 2000 2  הרפתקה באי בכיוון השעון  צוות שודדי כובעי הקש נאבקים באחים טראמפ מאי השעונים במטרה להחזיר את ספינתם.  60 דקות  3 במרץ 2001 3  הממלכה של צ'ופר באי החיות המוזרות   צוות שודדי כובעי הקש נאבקים ברוזן באטלר.  56 דקות  2 במרץ 2002 4  וואן פיס: הרפתקה במבוי הסתום  צוות שודדי כובעי הקש נקלעים לקשיים פיננסים ומשתתפים בתחרות פיראטים סודית בניסיון להרוויח כסף.  95 דקות  1 במרץ 2003 5  וואן פיס: קללת החרב הקדושה  צוות שודדי כובעי הקש מבקרים באי אסוקה ולומדים על חרב שבעת הכוכבים רבת העוצמה אשר עליה רובצת קללה קטלנית. בהמשך הם מגלים שזורו נעלם באופן מסתורי ובהמלך מגלים שכעת הוא מסייע למארינס משום שהוא נמצא תחת השפעת החרב. בעקבות כך הצוות חייב לשתף פעולה על מנת לשבור את הקללה, להציל את זורו ולסכל את תוכניותיהם של המארינס.  95 דקות  6 במרץ 2004 6  וואן פיס: הברון אומאטסורי והאי הסודי  צוות שודדי כובעי הקש מוזמנים לביקור באי סודי ומסתורי בו הברון אומאטסורי מאלץ את חברי הצוות לעבור שלושה מבחנים מאתגרים שונים.  91 דקות  5 במרץ 2005 7  החייל המכני הענק של טירת קאראקורי   צוות שודדי כובעי הקש בעקבות הכתר המוזהב ובמאבק עם בנה של זקנה פלאית.  94 דקות  4 במרץ 2006 8  וואן פיס: נסיכת המדבר והפיראטים - ההרפתקה באלאבאסטה  צוות שודדי כובעי הקש נוסעים לאי המדבר ומנסים למגר מהפכה נגד הנסיכה ויוי ולהביס את מר קרוקודייל.  90 דקות  3 במרץ 2007 9  פרק של אי החורף הנצחי   מספר כיצד צ'ופר הצטרף לצוות שודדי כובעי הקש.  113 דקות  1 במרץ 2008 10  וואן פיס: עולם חזק  צוות שודדי כובעי הקש נתקלים בפיראט המרושע שיקי אשר מעוניין לשלוט באזור איסט בלו. שיקי חוטף בהמשך את נאמי ומאלץ אותה להצטרף לצוות שלו. בעקבות כך לופי וצוות שודדי כובעי הקש חייבים לסכל את תוכניתו של שיקי, להציל את נאמי ולהביס את שיקי.  115 דקות  12 בדצמבר 2009 11  המרדף אחר כובע הקש   לופי וצוות שודדי כובעי הקש מנסים להחזיר את כובע הקש שנלקח על ידי ציפור. זהו הסרט האנימציה התלת־ממדית הראשון והיחידי בזיכיון סרטי וואן פיס. 30 דקות  19 במרץ 2011 12  וואן פיס סרט: זי  צוות שודדי כובעי הקש מתעמתים הפעם עם אויב רב עוצמה בשם זפיר, המכונה גם "זי", אשר הוא אדמירל לשעבר במארינס שהפך למנהיג של הארגון המיליטנטי ניאו מארינס. התוכנית האולטימטיבית של זפיר היא להשתמש בנשק רב עוצמה על מנת לגרום באמצעותו להתפרצויות געשיות קטסטרופליות ובאופן זה להרוס את כל אזור העולם החדש ובכך לסיים את עידן הפיראטים. צוות שודדי כובע הקש מחליט בעקבות כך לסכל את תוכניתו של זפיר.  107 דקות  15 בדצמבר 2012 13  וואן פיס סרט: זהב  צוות שודדי כובעי הקש מגיעים לעיר המפוארת גראן טסורו אשר נשלטת על ידי האדם העשיר ותאב הכוח גילד טסורו ששולט בעיר באמצעות אבק זהב אשר מאפשר לו לשעבד את כל תושבי העיר. הצוות מחליט להציל את תושבי העיר המשועבדים ולהביס את טסורו.  120 דקות  23 ביולי 2016 14  וואן פיס: נהירה  צוות שודדי כובע הקש מגיע לאי דלתא לפסטיבל הפיראטים אשר מאורגן על ידי בואנה פסטה. במסגרת הפסטיבל הפיראטים נשלחים לחפש אוצר שהיה שייך בעבר למלך הפיראטים גול ד. רוג'ר. בהמשך מתגלה שכל אירוע הוא מלכודת אותה יזמו בואנה פסטה והפיראט רב העוצמה דאגלס בולט, אשר מעוניין במסגרת האירוע להביס כל המתמודדים.  101 דקות  9 באוגוסט 2019 15  וואן פיס – הסרט: רד  פיראטי כובע הקש מבקרים באי אלג'יה על מנת לצפות בהופעה החיה הראשונה של הזמרת אוטה, שהיא הזמרת הכי פופולרית בעולם של וואן פיס. לאחר שמתגלה שאוטה היא בתו המאומצת של הפיראט שאנקס "אדום השיער" נוצרים קונפליקטים בעוד שהיא משתמשת בכוחות הפרי שברשותה על מנת ללכוד אנשים בעולם חלומות. 115 דקות  6 באוגוסט 2022

 ספיישלים טלוויזיוניים 
לאורך השנים שודרו בטלוויזיה 13 ספיישלים במקביל לשידור סדרת האנימה אשר הרחיבו את עלילת סדרת האנימה.
#ספיישלאורךבמאיתאריך שידור בטלוויזיה היפנית1Luffy Falls! Adventure in the Uncharted Ocean's Navel50 דקותYukio Kaizawa20 בדצמבר 20002!Open Upon the Great Sea! A Father's Huge, HUGE Dream46 דקותמונהיסה סאקאי6 באפריל 20033Protect! The Last Great Performance46 דקותJunji Shimizu14 בדצמבר 20034End-Of-Year Special Project! The Detective Memoirs of Chief Straw Hat Luffy42 דקותללא קרדיט18 בדצמבר 20055Episode of Nami: Tears of a Navigator and the Bonds of Friendsשעה ו-46 דקותקאצומי טוקורו25 באוגוסט 20126Episode of Luffy: Adventure on Hand Islandשעה ו-42 דקותHiroyuki Morita
Mitsuru Hongo15 בדצמבר 20127Episode of Merry: The Tale of One More Friendשעה ו-46 דקותקאצומי טוקורו24 באוגוסט 201383D2Y: Overcome Ace's Death! Luffy's Vow to his Friendsשעה ו-47 דקותNaoyuki Itou30 באוגוסט 20149Episode of Sabo: Bond of Three Brothers - A Miraculous Reunion and an Inherited Willשעה ו-46 דקותGou Koga22 באוגוסט 201510Adventure Of Nebulandiaשעה ו-46 דקותKonosuke Uda19 בדצמבר 201511Heart Of Goldשעה ו-44 דקותטציויה נגמינה23 ביולי 201612Episode of East Blue: Luffy and His Four Crewmates' Great Adventureשעה ו-46 דקותTakashi Otsuka26 באוגוסט 201713Episode of Sky Islandשעתיים ו-10 דקותטציויה אנדו25 באוגוסט 201814One Piece Fan Letter24 דקותMegumi Ishitani20 באוקטובר 2024
לאורך השנים יצאו שישה סרטי OVA במקביל לשידור סדרת האנימה אשר הרחיבו את עלילת סדרת האנימה.
OVAאורךתאריך יציאה ביפן1One Piece - Defeat Him! The Pirate Ganzack29 דקות26 ביולי 19982One Piece: Romance Dawn Story33 דקות21 בספטמבר 20083One Piece Strong Film World: Episode 018 דקות12 בדצמבר 20094Infiltrate!! Thousand Sunny12 דקות4 במרץ 20115Glorious Islandחלק א5 דקות23 בדצמבר 2012חלק ב5 דקות30 בדצמבר 20126One Piece Film: Gold Episode 010 דקות2 ביולי 2016

 סדרת רשת 
בדצמבר 2023 הוכרז שסטודיו WIT  ייצור סדרת רשת אנימה () חדשה של וואן פיס, בשם "The One Piece".

 לייב אקשן 
 סדרת טלוויזיה (2023) 

עונתה הראשונה של הסדרה עלתה לשידור במלואה בכל הפלטפורמות של שירות הזרמת המדיה נטפליקס ב-31 באוגוסט 2023. העונה הראשונה מורכבת משמונה פרקים.

תקציר העלילה
250px|ממוזער|צילום משנת 2003 של העתק ספינתם הראשונה של צוות פיראטי כובע הקש, "Going Merry"
22 שנים לפני מועד ההתרחשות של עלילת הסדרה הוצא להורג מלך הפיראטים האגדי גול די. רוג'ר, אשר נחשב לפיראט הגדול ביותר בכל הזמנים אשר היה ידוע כ"מלך הפיראטים". רגע לפני מותו חשף רוג'ר שהוא החביא את האוצר הגדול ביותר שלו, המכונה "וואן פיס", אי שם בים הפתוח במקום סודי. במילותיו האחרונות רוג'ר קורא לאזרחים לצאת אל הים ולחפש אחר האוצר. הכרזה זו הציתה את "עידן הפיראטים הגדול" ושלחה אינספור הרפתקנים ופושעים לחיפוש אחר האוצר האגדי.

אחד מאותם הפיראטים הוא גיבור הסדרה, מונקי די. לופי, נער אשר לגופו יש תכונות של גומי אותן הוא קיבל לאחר שאכל בטעות פרי שטן. בהשראת גיבור ילדותו הפיראט שאנקס, לופי מחליט לעזוב את ביתו שבאזור איסט בלו, כאשר הוא נחוש להפוך למלך הפיראטים הבא ולמצוא את אוצר הוואן פיס, שאמור להעניק כוח עצום ועושר לאדם הראשון שיצליח למצוא אותו.

לופי מצליח להרכיב צוות של פיראטים אשר לכל אחד מהם כישורים ואישיות ייחודיים משלהם. קבוצה זו הידועה בשם "פיראטי כובע הקש", כוללת את רורונואה זורו אשר הוא סייף מיומן וצייד פיראטים לשעבר, את הנווטת המוכשרת נאמי, את הצלף והממציא המיומן אוסופ, ואת השף סאנג'י אשר בעל עבר אפל. הצוות מצליח לרכוש ספינה משלהם, ה-"Going Merry" ועימה הם יוצאים להרפקאות שונות באזור הקו הגדול. לאורך הדרך מצטרפים אל הצוות בעלי ברית שונים כמו האייל המדבר טוני טוני צ'ופר שלו יכולות רפואיות יוצאות דופן, הארכאולוגית והמתנקשת לשעבר ניקו רובין אשר מסוגלת לפענח טקסטים עתיקים, הסייבורג פרנקי שביכולתו לבנות ולתקן ספינות, השלד ברוק אשר הוא סייף מוכשר, ואיש הדג - ג'ינביי אשר היה בעבר חבר בקבוצת הפיראטים "שבעת השיצ'יבוקאי". בשלב מסוים הספינה המקורית של הצוות ניזוקה ללא תקנה ובעקבות כך פרנקי בונה לצוות ספינה חדשה המכונה "Thousand Sunny".

לאורך הדרך לופי וצוותו מתמודדים עם אויבים אימתניים שונים, אשר לכל אחד מהם מטרות ואג'נדות משלו, כולל פיראטים, ציידי ראשים, ארגוני פשע, מהפכנים, סוכנים חשאיים, יצורי ים מסוכנים, וחיילים של ממשלת העולם המושחתת. בין אויביהם הבולטים ביותר ניתן למנות את ממשלת העולם, ארגון מושחת אשר חותר לשלוט בכל האוקיינוסים והטריטוריות, וה"יונקו" - ארבעה פיראטים אימתנים השולטים בשטחים עצומים ובעלי צבא משלהם.

במהלך הרפתקאותיהם לופי וצוותו מגיעים לאיים שונים אשר לכל אחד מהם תרבות, חברה ואתגרים ייחודיים, בעוד שהם נותרים כל העת נחושים למצוא את האוצר האגדי. לאורך הדרך הצוות משלב כוחות ומתגבר על אתגרים ומכשולים רבים במרדף אחר הוואן פיס.

 דמויות 

הסדרה כוללת כמות גדולה ומגוון של דמויות, כאשר עלילת הסדרה מתמקדת במיוחד בצוות שודדי כובע הקש, בהנהגת מונקי די. לופי, הצוות כולל גם את הסייף רורונואה זורו, הנווטת נאמי, הצלף אוסופ, הטבח וינסמוק סנג'י, האייל המואנש טוני טוני צ'ופר, הארכאולוגית ניקו רובין, הסייבורג ובנאי הספינות פרנקי, השלד המוזיקאי ברוק וההגאי ג'ינביי.

לצוות שודדי כובע הקש יש מגוון עצום של בעלי ברית ויריבים. הממשלה העולמית והכוח הצבאי שלה, המארינס, משמשים כאנטגוניסטים מרכזיים בעלילת הסדרה, בעוד שצוותי פיראטים אחרים כמו ארבעת היונקו, השיצ'יבוקאי וצבא המהפכה ממלאים גם תפקידי מרכזי בעלילת הסדרה. לכל דמות מרכזית בסדרה יש סיפור רקע ומניעים ייחודיים, המוסיפים עומק רב לעולם של וואן פיס.

 פרסים ומועמדויות 
190px|ממוזער|קוספליי של דמויות וואן פיס
 סדרת המאנגה 
סדרת המאנגה של וואן פיס הייתה בין המועמדים הסופיים לפרס טזוקה שלוש פעמים ברציפות בשנים 2000–2002.

בסקר שנערך בשנת 2008 על ידי החברה היפנית אוריקון (Oricon), המספקת סטטיסטיקה אודות תעשיית הבידור ביפן, מדגם של בני נוער יפנים בחרו בוואן פיס בתור סדרת המאנגה המעניינת ביותר.

 סדרת האנימה 
"" – שיר הפתיחה הראשון של סדרת האנימה של וואן פיס בביצועו של קיטאדאני הירושי (קיטאדאני - שם המשפחה) – זכה בשנת 2000 בפרס שירי הנושא () של פרס קובה אנימציה (, アニメーション神戸) בקטגוריית שיר הנושא הטוב ביותר.

בפברואר 2001 דורגה הסדרה במקום ה-9 מתוך עשר סדרות האנימה הפופולריות ביותר ביפן.

בשנת 2001, קוראי מגזין האנימה היפני הפופולרי "Animage" בחרו בסדרת האנימה של וואן פיס במקום ה-5 ב"דירוג הקוראים לסדרת האנימה הבולטת ביותר של המאה ה-21".
בסקר מקוון שנערך בשנת 2005 על ידי רשת הטלוויזיה היפנית TV Asahi נבחרה סדרת האנימה של וואן פיס במקום ה-6 בדירוג של "סדרות הטלוויזיה המונפשות הפופולריות ביותר". לפני שסקר זה בוצע, פרסמה רשת הטלוויזיה היפנית TV Asahi דירוג נוסף אשר התבסס על סקר ארצי, ולפיו סדרת האנימה של וואן פיס דורגה במקום הראשון בקרב בני הנוער ביפן. בשנת 2006, דורגה הסדרה במקום ה-1 בדירוג של 10,000 סדרות האנימה הפופולריות ביותר ביפן צבי פרו.

 מדיות נוספות 
משחקי וידאו
לאורך השנים יצאו לשווקים מספר רב של משחקי וידאו המבוססים על עלילת הסדרה. המשחקים יצאו לקונסולת משחקים וקונסולות ניידות שונות. רוב משחקי הווידאו של וואן פיס אשר נוצרו עד היום הם משחקי תפקידים או משחקי לחימה בהם השחקן משחק באחת הדמויות הראשיות בסדרה. בין המשחקים תוכלו למצוא את וואן פיס אנלימיטד קרוז הראשון והשני, One Piece Pirate Warriors, One Piece Burning Blood.

תקליטורים
לאורך השנים הופקו מספר תקליטורים אשר הכילו את הפסוקלים של סדרת האנימה, סרטי האנימה ומשחקי הווידאו. עד היום יצאו לשווקים מעל 49 סינגלים. רבים מתוכם יצאו לשווקים גם על גבי תקליטורי אוסף יחד עם מוזיקת רקע מתוך סדרת האנימה, הסרטים ומשחקי הווידאו בסדרה.

 מרצ'נדייזינג 
הפופולריות הרבה של הסדרה מאז יציאתה ביפן ובשאר העולם הובילה לתעשיית מרצ'נדייזינג של הסדרה. דמויות הראשיות ודמויות המשנה של הסדרה מופיעים על גבי מוצרים רבים, כגון בגדים, כרזות, משחקי שולחן, משחקי קלפים ובובות.

כמו כן, ההצלחה הרבה לה זכתה הסדרה ביפן הובילה לכך שבמרץ 2011 שירות הדואר היפני הנפיק סדרת בולים של וואן פיס.

וואן פיס בישראל
250px|ממוזער|הלוגו בעברית של וואן פיס שמופיע בפתיח של סדרת האנימהבישראל צברה הסדרה מעריצים רבים במשך השנים, בתחילה בעיקר בעקבות הפצה פיראטית של פרקי הסדרה ברשתות שיתוף קבצים שונות באינטרנט, והודות לקבוצות מתרגמים חובבים אשר הפיצו כתוביות בעברית לסדרה מעט לאחר מועד שידורם המקורי ביפן.

52 הפרקים הראשונים של סדרת האנימה שודרו במקור בישראל עם דיבוב לעברית בין השנים 2006 ל-2009 בערוץ ג'טיקס. בדצמבר 2022 הסדרה עלתה לספריית האנימה בדיבוב המקורי עם כתוביות בעברית.

את הגרסה העברית הראשונה של שיר הנושא של הסדרה ביצע שרון כהן. את הגרסה העברית השנייה של שיר הנושא ביצעה הדר שחף-מעיין. את מילות השירים כתב זיו מאיר.

הפקת הדיבוב העברי
גרסאות עם דיבוב לעברית הופקו עבור 52 הפרקים הראשונים של סדרת האנימה במהלך העשור הראשון של המאה ה-21. הדיבוב העברי בוים על ידי עמיחי בר טוב.

 צוות המדבבים 
בגרסה העברית השתתפו בדיבוב הדמויות:
 יגאל מזרחי (מונקי די. לופי)
 יורם יוספסברג (רורונואה זורו, גול די. רוג'ר, זף, צ'ו, דמויות שונות)
 נטלי פיק (נאמי)
 גלעד קלטר (אוסופ)
 מולי שולמן (וינסמוק סאנג'י)
 מתי אטלס (שאנקס)
 אמנון וולף (גנזו, עין הנץ מיהוק)
 דן קיזלר (קובי)
 דנה סמו (ריקה, טאמנגי)
 שירי גדני (טאשיגי)
 הילה מערבי (נוג'יקו, דמויות שונות)
 מיכה אוזין סליאן (מורגן, באגי, דון קריג, ארלונג, קריינות)
 עדי קוזלובסקי (אלבידה, קאיה, בלמר)
 עפרון אטקין (קפטן קורו, דמויות שונות)
 שמחה ברבירו (ג'אנגו, קפטן סמוקר, הלמפו, נזומי, דמויות שונות)
 יואב יפת (גין, קורובי, דמויות שונות)
 אסף קורמן (נוני)
 איריס זינגר (דמויות שונות)
 זיו מאיר (דמויות שונות)
 שרון כהן (דמויות שונות)

 ראו גם 
 היקום של וואן פיס
 וואן פיס-דמויות
 אייצ'ירו אודה

קישורים חיצוניים





הערות שוליים

*
קטגוריה:שונן
קטגוריה:סדרות מאנגה
קטגוריה:אנימות ומאנגות הרפתקאות
קטגוריה:אנימות ומאנגות פנטזיה
קטגוריה:סדרות אנימה משנות ה-1990
קטגוריה:זיכיונות אנימה ומאנגה
קטגוריה:טואי אנימציה: סדרות טלוויזיה
קטגוריה:ג'טיקס: תוכניות וסדרות
קטגוריה:סדרות אנימה המבוססות על מאנגה

__חייב_תוכן_עניינים__